Iulius Mall Suceava continuă să aducă experiențe culinare din toate colțurile lumii, iar oferta de restaurante din food court a fost completată recent de Treevi Pizza al Taglio, un operator care a cunoscut o dezvoltare accelerată în ultima perioadă.
Inspirată de bucătăria romană autentică, pizza al taglio sau ,,pizza la felie" este o experiență inedită în sine: crusta crocantă, acoperită de topping-uri dulci sau picante vă dezvăluie un festival culinar al gustului autentic roman. De la Diavola, Margherita, Capriciosa sau Peperoni, sortimentele de pizza care au făcut bucătăria italiană cunoscută în toată lumea, și până la alte sortimente reinterpretate după rețete ale gastronomiei internaționale sau cu specific roman, la Treevi găsiți o varietate de sortimente de pizza. "Savurează combinații cum sunt cele cu pepperoni, funghi e pecorino sau cu bacon și porchetta, toate pregătite cu pasiune și din cele mai proaspete ingrediente", este îndemnul reprezentanților Iulius Mall Suceava.
Și pentru că Treevi nu este doar despre pizza, feliile preferate pe care le alegeți pot fi însoțite de ciorbe delicioase gătite după rețete tradiționale. Fie că optați pentru o ciorbă a la grec, ardelenească cu tarhon, de pui sau de perișoare sau doriți să încercați un borș de legume cu hribi, o supă cremă sau un gulaș de vită, Treevi are preparate pentru toate gusturile. "Bucură-te de pizza chiar în food court-ul Iulius Mall, unde vei descoperi că experiența <al taglio> îți aduce savurarea unor preparate delicioase într-un mod simplu și accesibil", au completat reprezentanții Iulius Mall Suceava.